Töö käigus sai nii mõnigi plaan ümber tehtud. Näiteks oli algselt plaanitud põrand puidust teha. See oli selge, et põrand peab olema. Eelkõige röövloomade pärast, et neil ei oleks öösel võimalik seina alt auku kaevates putkasse sisse  saada. Muutus seisnes selles, et tegime põranda hoopis betoonist. Lähedalasuvast väikelinnast sai kaks väikest kotti tsementi ostetud, liivasegust kruusa saime oma metsatuka all olevast august. Betoonist põrand on hea esiteks sellepärast, et see ei mädane märjaks saades ära. Lisaks muutsime ehitise kindlamaks suurte nurgikute kinnitamisega ühte otsa pidi nurgapostide külge ja teise otsaga betooni sisse. Siis ei vaju hoone viltu ka siis, kui postid maa seest ära mädanevad. Immutatud neid ju polnud.